Rusyjo (Rusko Federacyjo, rus.: "Российская Федерация") – państwo we Ojropie a Azyji, we Ojropie je nojsrogsze jeli chodzi ô powiyrzchnia a wielość miyszkańcōw. Sztrekuje se ôd wschodnij Ojropy, aż po Pokojny Ôcean. Do Rusyje nolyży tyż Ôbwōd kaliningradzki – esklawa położōno pōmiyndzy Litwōm a Polskōm. Rusyjo tajluje sie na 46 ôbwodōw, 21 republikōw, 9 krajōw, 2 miasta wydzielōne, 1 autōnōmiczny ôbwōd a 4 ôkryngi autōnōmiczne. Krōm ruskij godki, we amtach do sie tyż ôsprowiać na inkszych lokalnych godkach myńszośćōw norodowych. Jeli chodzi ô polityka, Rusyjo je nastympcōm prawnym Sojusza Socjalistycznych Sowieckich Republikōw.